**7. VZOREC POGODBE**

**OBČINA BLED, Cesta svobode 13, 4260 Bled, ki jo zastopa župan JANEZ FAJFAR, matična številka: 5883539, ID št. za DDV: SI75845687, kot sofinancer (v nadaljnjem besedilu: Občina)**

in

**(v nadaljevanju: društvo), kot prejemnik sredstev**

skleneta naslednjo

**P O G O D B O**

**o sofinanciranju programov ljubiteljske kulturne dejavnosti v občini Bled v letu 2019**

1. **člen**

Pogodbeni stranki uvodoma ugotavljata:

* da je Občina Bled na podlagi sprejetega proračuna Občine za leto 2019 (UR list RS št. 13/2019, z dne 1. 3. 2019) in Letnega izvedbenega načrta financiranja ljubiteljske kulturne dejavnosti v Občini Bled za leto 2019, objavila v Blejskih novicah ter na spletni strani Občine Bled Javni razpis za sofinanciranje programov ljubiteljske kulturne dejavnosti in nakup ter vzdrževanje opreme v občini Bled za leto 2019,
* da so bili na podlagi poročila Komisije, ki jo je za vodenje in izpeljavo postopka imenoval župan, izdani sklepi o dodelitvi sredstev za namen in v višini, navedeni v 2. členu te pogodbe.

1. **člen**

Pogodbeni stranki sta soglasni, da bo Občina Bled v letu 2019 sofinancirala izvedbo naslednjega programa v višini:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ EUR

1. **člen**

Društvo se zavezuje, da bo program oz. dejavnost, ki je predmet sofinanciranja po tej pogodbi izvajalo v skladu z njegovo vsebino, strokovno doktrino in v smislu namenske ter racionalne porabe proračunskih sredstev. Rok za izvedbo programa je 31. december 2019. Neporabljena sredstva po tej pogodbi, se ne prenesejo v naslednje proračunsko leto.

1. **člen**

Občina bo sredstva sofinanciranja iz 2. člena te pogodbe nakazala na transakcijski račun prejemnika sredstev, številka TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 30. dan po podpisu pogodbe oz. skladno z likvidnostno zmožnostjo sofinancerja.

5 točka 1. odst. 33. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17, 13/18 ZJF-H,83(18 in 19/19) sicer določa, da so predplačila dovoljena le »*do višine 70 % predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova, če pogodbena vrednost ne preseže 20.000,00 eurov in če se pogodbene obveznosti v celoti izvedejo v tekočem letu«*.

Sredstva dodeljena na javnem razpisu za sofinanciranje programov ljubiteljske kulturne dejavnosti v občini Bled za leto 2019, bodo kljub zgoraj navedeni dikciji društvu dodeljena v višini 100 %, saj društvo za svoje redno delovanje potrebuje likvidnostna sredstva, ki jih pridobi ravno s prijavo na predmetni razpis. Društvo se že s podpisom pogodbe zavezuje, da bo sredstva namensko porabilo, v nasprotnem primeru ima Občina pravico zahtevati vračilo nenamensko porabljenih sredstev. Dodeljena sredstva znašajo \_\_\_\_\_\_\_\_\_\_\_\_\_\_\_ EUR in bodo društvu nakazana 30. dan po podpisu pogodbe.

1. **člen**

(1)Prejemnik sredstev (društvo) se zavezuje najmanj enkrat v roku 365 dni od sklenitve te pogodbe:

* na povabilo sofinancerja brezplačno sodelovati pri izvedbi prireditev, katerih organizator oziroma soorganizator je sofinancer (Pustna povorka, Čistilna akcija, Harmonike ob blejskem jezeru, Praznična promenada, Krog prijateljstva, itd …),
* vsakokratno sodelovati na prireditvah, na katerih je smiselna predstavitev društev, klubov, združenj... in je organizator ali soorganizator sofinancer,
* sodelovati na čistilni akciji na območju Občine Bled.

Kot dokaz za točko (1) se šteje potrdilo o udeležbi, izdano s strani sofinancerja (za prvo in drugo alinejo) ter potrdilo o udeležbi s strani lokalnega vodje čistilne akcije (za tretjo alinejo).

(2) Prejemnik sredstev (društvo) se zavezuje:

- v vseh objavah in na sami prireditvi objavljati občino kot sofinancerja programa,

- izobesiti občinsko zastavo na prireditvah in tekmovanjih, kjer je to mogoče.

Kot dokaz za točko (2) se šteje slikovno gradivo (npr. fotografije izobešenih zastav) ali kopije objavljenih tekstov, oglasov, reklamnih lističev ipd.

(3) V primeru kršitev tega člena prejemnik sredstev (društvo) ni upravičen do izplačila sredstev po tej pogodbi. Prav tako ni upravičen do prijav na vse razpise s strani sofinancerja v naslednjem letu.

1. **člen**

Društvo oz. izvajalec ljubiteljskega kulturnega programa, ki pridobi sredstva za redno dejavnost mora občinski upravi **najkasneje do konca meseca februarja 2020** predložiti **vsebinsko in finančno poročilo**, ki vsebuje računovodske izkaze s pojasnili, o delu izvajalca za preteklo leto.

Vsebinsko poročilo izvajalec ljubiteljskega kulturnega programa izkazuje z dokumenti kot so: pomembnejši odzivi medijev, publikacije, drugi nosilci besede, slike ali zvoka, kopije objav v strokovni literaturi, poročila, priznanja, drugo.

Društvo se zavezuje, da bo:

* sredstva, ki so dana s to pogodbo, porabilo namensko, skladno z določili 2. člena te pogodbe, za kar odgovarja podpisnik pogodbe,
* v predpisanem roku Občini predložilo vsebinsko in finančno poročilo o delu oz. namenski porabi dodeljenih sredstev,
* Občini dovolilo vpogled v finančno poslovanje in omogočilo preverjanje namenskosti porabe nakazanih finančnih sredstev za sofinanciranje letnega programa v letu 2019.

Občina ima pravico, društvo pa ji izrecno dovoljuje:

* izvajati nadzor nad dogovorjenim obsegom in kakovostjo izvedenega programa opravljenih storitev oz. del,
* izvajati nadzor nad namensko porabo javnih sredstev,
* pregledovati in zahtevati dokumentacijo, ki se nanaša na izvajanje pogodbenih obveznosti.

1. **člen**

Pogodbeni stranki sta soglasni, da v kolikor društvo ne ravna v skladu s to pogodbo, predvsem pa koristi sredstva v nasprotju z določili te pogodbe, mu Občina ne bo nakazala dodeljenih sredstev oz. ima Občina pravico zahtevati vračilo danih sredstev, skupaj z zakonitimi zamudnimi obrestni.

1. **člen**

Za realizacijo te pogodbe je s strani Občine zadolžena Polona Zalokar, Višja svetovalka za gospodarstvo in družbene dejavnosti, s strani društva pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **člen**

Pogodbeni stranki sta soglasni, da se bosta obojestransko obveščali o vseh dejstvih, ki so pomembna za izvajanje te pogodbe.

1. **člen**

Pogodbeni stranki sta soglasni, da bosta morebitne spore reševali sporazumno, v nasprotnem primeru pa je za reševanje njunih sporov pristojno sodišče v Radovljici.

1. **člen**

Ta pogodba je sestavljena v treh (3) enakih izvodih, od katerih prvo pogodbena stranka prejme dva (2) izvoda, drugo pogodbena stranka pa en (1) izvod pogodbe in prične veljati, ko jo podpišeta obe pogodbeni stranki.

Številka:

Datum:

**DRUŠTVO OBČINA BLED**

**Predsednik Župan**

**JANEZ FAJFAR**